கேள்வி: ஒசூர் சந்திர சூடேசுவரர் கோயில் பற்றி விளக்கவும்.
பதில்: ஒசூர் சந்திர சூடேசுவரர் கோயில் என்பது தமிழ்நாடு, கிருட்டிணகிரி மாவட்டம் ஒசூர் உள்ள ஒரு பழமையான கோயிலாகும். கல்வெட்டுகளில் இந்த ஊரானது முடிக்கொண்ட சோழமண்டலம், இராசேந்திர சோழ வளாநாடு, முரசு நாடு, செவிடைப்பாடி என்று குறிப்பிடப்படுகிறது. பேருந்து நிலையத்தில் இருந்து 2 கி.மீ. தொலைவிலும், தொடருந்து நிலையத்தில் இருந்து 2.5 கி.மீ. தொலைவிலும் தேசிய நெடுஞ்சாலை எண் ஏழுக்கு அருகில் மலை மீது மூன்று ஏக்கர் பரப்பளவிலும் இக்கோயில் அமைந்துள்ளது. மலை அடிவாரத்திலிருந்து கோவிலுக்கு செல்ல சாலையும், 200 படிகள் கொண்ட நடைபாதையும் உள்ளன. இம்மாவட்டத்தில் தங்கத்தேர் அமைந்த ஒரே கோயில் இது ஒன்றேயாகும்.